open-index/open-wikipedia-markdown huggingface dataset:
அஜய் ஜடேஜா

**அஜய்சின்ஹ்ஜி "அஜய்" ஜடேஜா** **Ajaysinhji "Ajay" Jadeja**  (  பிறப்பு: பிப்ரவரி 1. 1971) இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், 196 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1992 முதல் 2000 வரையிலான ஆண்டுகளில் இந்தியத் துடுப்பாட்ட அணிக்காக விளையாடியுள்ளார்.

துடுப்பாட்ட சூதாட்டத்தினால் 5 ஆண்டுகள் விளையாடுவதற்கு இவருக்கு தடை விதிக்கப்பட்டது. பின் இந்தத் தடையானது சனவரி 27, 2007 இல் தில்லி உயர்நீதிமன்றத்தினால் நீக்கப்பட்டது. பின் உள்ளூர்ப் போட்டிகளிலும், சர்வதேச துடுப்பாட்டப் போட்டிகளிலும் இவரை விளையாட அனுமதித்தது. 1990 களில் விரைவாக ஆட்டத்தினை முடித்து வைக்கும் ஆட்டத் திறமையால் இவர் பரவலாக அறியப்படுகிறார்.

## ஆரம்பகால வாழ்க்கை
அஜய்சின்ஹ்ஜி அஜய் ஜடேஜா பிப்ரவரி 1,1971 இல் நவனகர் அரச குடும்பத்தில் பிறந்தார். கே. எஸ். ரஞ்சித்சிங்ஜி இவரின் உறவினர் ஆவார். இவரின் நினைவாகவே ரஞ்சிக் கோப்பை என்ற பெயர் வந்தது. மேலும் குமார் சிரி துலீப்சிங்ஜீ இவரின் உறவினர் ஆவார். இவரின் நினைவாகவே துலீப் கோப்பை எனும் பெயர் வந்தது. ஜடேஜா அதிதி ஜெட்லீ என்பவரைத் திருமணம் செய்தார். இவர்களுக்கு அய்மன் மற்றும் அமீரா எனும் இரு குழந்தைகள் உள்ளனர்.

## சர்வதேச போட்டிகள்
1992 முதல் 2000 வரையிலான ஆண்டுகளில் இந்தியத் துடுப்பாட்ட அணிக்காக விளையாடியுள்ளார் இவர் 15 தேர்வுத் துடுப்பாட்டப் போட்டிகளிலும், 196 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவரின் காலகட்டத்தில் சிறந்த களத்தடுப்பாளர்களில் ஒருவராக அறியப்படுகிறார். 1996 துடுப்பாட்ட உலகக்கிண்ணத் தொடரில் பெங்களூரில் பாக்கித்தான் துடுப்பாட்ட அணிக்கு எதிரான காலிறுதிப் போட்டியில் 25 பந்துகளில் 40 ஓட்டங்கள் எடுத்த ஆட்டமே இவரின் மிகச் சிறந்த போட்டியாகப் பார்க்கப்படுகிறது. இந்தப் போட்டியில் வக்கார் யூனிசு வீசிய இறுதி இரண்டு ஓவர்களில் 40 ஓட்டங்கள் எடுத்தார். இவரும் முகமது அசாருதீனும் இணைந்து  சிம்பாப்வே துடுப்பாட்ட அணிக்கு எதிராக 4 ஆவது இணைக்கு அதிக ஓட்டங்கள் சேர்த்து சாதனை படைத்தனர்.மேலும் இலங்கைத் துடுப்பாட்ட அணிக்கு எதிராக  5 ஆவது இணைக்கு அதிக ஓட்டங்கள் சேர்த்து சாதனை படைத்தனர்.

சார்ஜா அமீரகத்தில் இங்கிலாந்து துடுப்பாட்ட அணிக்கு எதிராக நடைபெற்ற போட்டியில் ஒரு ஓவரில் 3 ஓட்டங்கள் விட்டுக் கொடுத்து 3 இலக்குகள் எடுத்தார். இவர் 13 ஒருநாள் பன்னாட்டுத் துடுப்பாட்டப் போட்டிகளுக்கு தலைவராக இருந்துள்ளார். சூன் 3, 2000 இல்*பெப்சி ஆசியத் தொடரில்* பாக்கித்தான் துடுப்பாட்ட அணிக்கு எதிராக நடைபெற்ற   ஒருநாள் பன்னாட்டுத் துடுப்பாட்டப் போட்டியில் 93 ஓட்டங்கள் எடுத்தார். ஆனால் அந்தப் போட்டியில் இந்திய அணி தோல்வி அடைந்தது. அதில் 8 நான்குகளும், 4 ஆறுகளும் அடங்கும்.

## துடுப்பாட்டம் தவிர
2015 ஆம் ஆண்டில் புது தில்லி துடுப்பாட்ட சங்கத்தின் தலைமைப் பயிற்சியாளராக நியமிக்கப்பட்டார். பின் இந்தப் பதவியை ராஜினாமா செய்தார். தற்போது இவர் துடுப்பாட்ட விளக்கவுரையாளராக உள்ளார்.

2003 ஆம் ஆண்டில் வெளியான கேல் எனும் பாலிவுட் திரைப்படத்தில் நடித்தார். இதில் சன்னி தியோல் மற்றும் சுனில் ஷெட்டி ஆகியோர் முக்கியக் கதாப்பாத்திரத்தில் நடித்தனர். மேலும் 2009 ஆம் ஆண்டில் வெளியான *பல் பல் தில் கே சாத்*  எனும் திரைப்படத்தில் நடித்தார். இதனை வி.கே. குமார் இயக்கினார்.

## மேற்கோள்கள்


## வெளியிணைப்புகள்
ஜடேஜா ஈஎஸ்பி என்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
மடல் பாடிய மாதங்கீரனார்

**மடல் பாடிய மாதங்கீரனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு உள்ளன. அவை: குறுந்தொகை 182, நற்றிணை 337 ஆகியவை.

இந்த இரண்டு பாடல்களிலும் மடலேறும் செய்தி வருகிறது. எனவே மாதங்கீரனார் என்னும் இந்தப் புலவருக்கு 'மடல் பாடிய' என்னும் அடைமொழி தரப்பட்டுள்ளது. இவர் பாடற்பொருளால் பெயர் பெற்ற புலவர்.
## பெண்ணை விளையல் மா மடல்
நான் அனுப்பிய தூதுக்கு அந்த மெல்லியல் பேதை மசியவில்லை. எனவே பனை மரத்துக் கருக்கு மடல்களைப் பெரிய மாலையாகக் கட்டி மார்பில் அணிந்துகொண்டு பிறர் என்னைப் பார்த்து எள்ளி நகையாடும்படி அவள் பெயரைச் சொல்லிக்கொண்டே தெருவில் செல்வேன். ஊரார் கூட்டிவைப்பர் - தலைவன் கூற்று
 
:குறுந்தொகை 182

## மடன்மா
கூந்தல் வளைத்துக்கொண்டுள்ள அவள் முகம் பாம்பு விழுங்கும் மதியம் போல உள்ளது. அவளைத் தர மறுப்பவர்களிடமிருந்து பெறுவதற்காக, மாலை சூட்டிக்கொண்டு மடல் மாவில் ஊர்ந்து செல்வேன். அவளது நாடு, ஊர், அழகுநலம் ஆகியவற்றைப் பாராட்டிக்கொண்டே செல்வேன். அவ்வாறு சென்று அவளைப் பெறாமல் வெறுமனே சாவேனா? - தலைவன் கூற்று.
:நற்றிணை 337

= வெளியிணைப்பு =

பகுப்பு:சங்கப் புலவர்கள்
வசீம் ஜாஃபர்

**வசீம் ஜாஃபர்** *(Wasim Jaffer,* பிறப்பு: பிப்ரவரி 16. 1978), இந்திய துடுப்பாட்ட அணியின் முன்னாள் துடுப்பாட்டக்காரர். இவர் 31 தேர்வுத் துடுப்பாட்டப் போட்டிகளிலும், 180 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1978 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:இந்தியத் தேர்வுத் துடுப்பாட்டக்காரர்கள்
ஜகாங்கீர் கான்

**ஜகாங்கீர் கான்** *(Jahangir Khan )*, பிறப்பு: பிப்ரவரி 1. 1910, இறப்பு: சூலை 23 1988) துடுப்பாட்ட அணியின் முன்னாள் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 111 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1910 பிறப்புகள்
பகுப்பு:1988 இறப்புகள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
உழைப்புச் சொத்துக் கோட்பாடு

**உழைப்புச் சொத்துக் கோட்பாடு** (Labor theory of property) என்பது ஒரு இயற்கை வளத்தை ஒருவர் தனது உழைப்பின் மூலம் செப்பப்படுத்தினால், அந்த வளத்திற்கான உடைமை அவரையே சாரும் என்பதாகும்.  இந்தக் கருத்துரு அரசியல் அறிஞர் யான் லாக் அவர்களாக் முதலில் விரிவாக விளக்கப்பட்டது.  ஒருவரின் முதன்மை உடைமை தாமே, அதனால் அவரின் உழைப்பு அவருக்கு சொந்தமானது.  அந்த உழைப்பை அவர்கள் இயற்கை வளங்கள் அல்லது பொருட்கள் மீது செலுத்தும் போது, அந்தப் பொருட்கள் அல்லது வளங்கள் அவரின் உடைமை ஆகின்றன என்பதுவே யான் லாக்கின் வாதம் ஆகும்.  இந்தக் கோட்பாடு மேற்குலகிலேயே பெரிதும் வடிவம் பெற்றது.  மாற்றாக வட அமெரிக்க முதற்குடிமக்கள் உழைப்பைச் செலுத்தினாலும் தனியிரிமை கொண்ட உடைமையாக நிலத்தைக் கருதவில்லை.

## மேற்கோள்கள்

பகுப்பு:சொத்து
எல். பி. ஜெய்

**எல். பி. ஜெய்** *(L. P. Jai*, பிறப்பு: ஏப்ரல் 1. 1902), இறப்பு: சனவரி 29 1968 இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 67 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:1902 பிறப்புகள்
பகுப்பு:1968 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
மாய உணர்ச்சி

மயக்கமோ குழப்பமோ இல்லாத தெளிவான சூழலில் நமது புலன்கள் நம்மை ஏமாற்றுவது **மாய உணர்ச்சி** அல்லது **மாயத் தோற்றம்** அல்லது **தோற்ற மயக்கம்** (Illusion) எனப்படுகிறது. ஐம்புலன்கள் இத்தகைய மாய உணர்ச்சிகளுக்கு உட்பட முடியும். வெயில் காலங்களில் நண்பகல் நேரத்தில் பயணம் செய்யும் போது சற்று தொலைவில் தண்ணீர் தேங்கி நிற்பதைப் போல தோன்றும், அருகில் சென்று பார்த்தால் அங்கே தண்ணீர் இருக்காது. இதனை **[[கானல் நீர்]]** என்கிறோம். இது கண் உணரும் மாய உணர்ச்சியாகும். எட்ட நின்று பார்க்கும் போது  பாம்பாக தோன்றும் கயிறும் ஒருவித மாய உணர்ச்சியாகும். நெல்லிக் கனியைத் தின்று விட்டு தண்ணீர் குடித்தால் இனிப்பாக நாக்கு உணருகிறது. உண்மையில் தண்ணீரில் இனிப்பு இல்லை. இது நாக்கு உணரும் மாய உணர்ச்சியாகும்

பகுப்பு:தோற்ற மயக்கம்
வேடர்

**வேடர்** (*vedar*)  அல்லது **வேடுவர்** (*veduvar*) என்போர் சாதாரண மக்களின் வாழ்வியல் தன்மைகளில் இருந்து வேறுபட்டவர்களாக அல்லது சாதாரண மனித வாழ்க்கைக்கு இன்னும் தம்மை தயார்படுத்திக்கொள்ளாதவர்களாக வேட்டையாடி புசிக்கும் வழக்கை பழக்கமாகக் கொண்டு காடுகளின் வசிப்பவர்களை குறிக்கும் பெயராகும். அதாவது வேட்டையாடி காடுகளில் வசிப்போர் வேடர் ஆவர்.

மனிதவர்க்கம் படிப்படியான வளர்ச்சி நிலையை அடையும் முன்னர், உலகில் உள்ள அனைத்து மக்களுமே ஒரு காலகட்டத்தில் வேடர்களாக இருந்து வளர்ச்சி நிலையை அடைந்தவர்கள் என்றே கருதப்படுகிறது. காடுகளின் வேட்டையாடி புசிக்கத்தொடங்கிய மனிதன், முதல் படிநிலையாக ஆற்றுக் கரைகளின் குடிகள் அமைத்து விவசாயம் செய்யவும், குடிகள் அமைத்து வாழவும், செல்லப்பிராணிகளை வளர்க்கவும் பழகினர் என்றும், அதன் பின்னரே கிராமங்களாகத் தோற்றம் பெற்று, கிராமங்களின் எண்ணிக்கை அதிகரித்து, நகரங்களும் நாடுகளும் தோற்றம் பெற்றன என மனிதனின் படிநிலை வரலாறு காட்டுகிறது.

## இலங்கை வேடர்
இவ்வாறு காடுகளில் வேட்டையாடி வாழும் வேடர் இலங்கையிலும் வசிக்கின்றனர். அவர்களை இலங்கை வேடர் என்றழைக்கப்படுகின்றனர்.

## உலகில் வேடர்
ஆனால் இந்த வளர்ச்சி நிலையை இன்னமும் அடையாமல் அல்லது இன்றைய மனித வளர்ச்சி வாழ்க்கைக்கு தம்மை தயாராக்கிக்கொள்ளாமல் அல்லது தெரியாமல் தற்போதும் காடுகளில் வேட்டையாடி புசித்தலை வாழ்க்கையாகக் கொண்டு வாழும் வேடர் உலகில் பல்வேறு நாடுகளிலும் வசிக்கின்றனர்.

பகுப்பு:மானிடவியல்
ஆர். ஜே. டி. ஜம்சேட்ஜீ

**ஆர்.ஜே.டி. ஜம்சிட்ஜீ** (* R.J.D. Jamshedji,* பிறப்பு: நவம்பர் 18. 1892), இறப்பு: ஏப்ரல் 5 1976 துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 29 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1892 பிறப்புகள்
பகுப்பு:1995 இறப்புகள்
மருட்சி

சிறு வயதிலிருந்தே ஊட்டப்படும் தவறான கருத்துகளால் ஏற்படும் அச்சத்தின் விளைவாக ஏற்படும் விளைவே **மருட்சி** (Delusion) எனப் படுகின்றது. தூய்மைத் தீட்டுப் பற்றிய கருத்துகள், ஒழுக்க நெறி சார்ந்த கருத்துகள், பாலியல் தொடர்பான கருத்துகள், திருமண வாழ்வு மற்றும் குழந்தை பிறப்பு சார்ந்த கருத்துகள் போன்றவற்றால் பெரும்பாலும் மருட்சி ஏற்படுகின்றது. அதிர்ச்சியையும் அச்சத்தையும் தருகின்ற அனுபவங்களும் மருட்சியை ஏற்படுத்தும். அவைகளைப் பற்றிய தெளிவினைப் பெற்று அச்சம் அகலும் போது மருட்சி மாறிப் போகும்.

## மேற்கோள்கள்

பகுப்பு:மனித உணர்வுகள்
பகுப்பு:அசாதாரண உளவியல்
எம். எல். ஜெய்சிம்ஹா

**எல். பி. ஜெய்** (* M.L. Jaisimha,* பிறப்பு: மார்ச்சு 3. 1939), இறப்பு: சூலை 6 1999 இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் 39 தேர்வுத் துடுப்பாட்டப் போட்டியிலும், 245 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:1939 பிறப்புகள்
பகுப்பு:1999 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:தெலுங்கு மக்கள்
டேவிட் ஜோன்சன்

**டேவிட் ஜோன்சன்** ( *David Johnson,* பிறப்பு: அக்டோபர் 16. 1971), துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 39 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:ஹாசன் மாவட்ட மக்கள்
கென்யா ஜயந்திலால்

**கென்யா ஜயந்திலால்** (* Kenia Jayantilal,* பிறப்பு: சனவரி 13. 1948), துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 91 முதல்தர துடுப்பாட்டப் போட்டிகளிலும் கலந்து கொண்டுள்ளார்.

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
சுனில் ஜோசி

**சுனில் பந்தாசார்யா ஜோசி** ( ***Sunil Bandacharya Joshi*** *( ;* , பிறப்பு: சூன் 6. 1970), இந்தியத் துடுப்பாட்ட அணியின் முன்னாள் துடுப்பாட்டக்காரர்.சகலத்துறையரான இவர் இந்திய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார்.மேலும் இவர் பெட்ஃபோர்ட்ஷயர் , கருநாடக மாநிலத் துடுப்பாட்ட அணிகளுக்காக இவர் உள்ள்ருப் போட்டிகளில் விளையாடியுள்ளார்.மேலும் இந்தியன் பிரீமியர் லீக் தொடர்களில் இவர் பெங்களூர் ராயல் சேலஞ்சர்ஸ் அணிக்காக விளையாடியுள்ளார். இடதுகை மட்டையாளராவார். இவர் 15 தேர்வுத் துடுப்பாட்டப் போட்டிகளிலும், 69 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

## உள்ளூர்ப்போட்டிகள்
தன்து துடுப்பாட்ட வாழ்க்கை முழுவதும் இவர் கருநாடக மாநிலத் துடுப்பட்ட அணிக்காக உள்ளூர்ப் போட்டிகளில் இவர் விளையாடினார். 1995-1996 ஆம் ஆண்டுகளில் நடைபெற்ற ரஞ்சிக் கோப்பைத் தொடரில் இவர் 500 ஓட்டங்கள் எடுத்தார். இதில் இருநூறு ஓட்டங்களும் அடங்கும். மேலும் இதே தொடரில் 50 இலக்குகளையும் கைப்பற்றினார். மேலும் இவர் இங்கிலாந்தில் உள்ள பெட்ஃபோர்ட்ஷயர் மாகாணத் துடுப்பாட்ட அணிக்காக சில காலங்கள் விளையாடினார். இவர் 2008 இந்தியன் பிரீமியர் லீக் மற்றும் 2009 இந்தியன் பிரீமியர் லீக் தொடர்களில் இவர் பெங்களூர் ராயல் சேலஞ்சர்ஸ் அணிக்காக விளையாடினார்.சூன் 21, 2012 இல் சர்வதேச போட்டிகள் மற்றும்முதல் தரத் துடுப்பாட்டப் போட்டிகளில் இருந்தும் தனது ஓய்வினை அறிவித்தார்.

## சர்வதேச போட்டிகள்
சுனில் ஜோசி 1996 ஆம் ஆண்டு முதல் 2001 ஆம் ஆண்டு வரை இந்தியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வந்தார். இவர் மத்திய கள மட்டையாளராகவும், அனில் கும்ப்ளே ஆகிய பந்து வீச்சாளர்களோடு இணைந்து பந்துவீசினார். நிலையான இடத்தைப் பிடித்திருந்த போதிலும் 1999 துடுப்பாட்ட உலகக்கிண்ணத் தொடரில் இவருக்கு வாய்ப்பு வழங்கப்படவில்லை.

1996 ஆம் ஆண்டில் இந்தியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. இதில் சூன் 6  இல் , பிர்மின்ஹாமில் நடைபெற்ற இங்கிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்ட்டியின் முதல் ஆட்டப்பகுதியில் 64 பந்துகளில் 12 ஓட்டங்களை எடுத்து முல்லாலியின் பந்துவீச்சில் ஆட்டமிழந்தார். இதில் 1 நான்குகளும் அடங்கும். பின் இரண்டாவது ஆட்டப் பகுதியில் 15 பந்துகளில் 12 ஓட்டங்கள் எடுத்து முல்லாலியின் பந்துவீச்சில் இவர் ஆட்டமிழந்தார். இந்தப் போட்டியில் இங்கிலாந்து அணி  8 இலக்குகள் வித்தியாசத்தில் வெற்றி பெற்றது.

1999 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான எல் ஜி கோப்பை ஒருநாள் பன்னாட்டுத் துடுப்பாட்டத் தொடரில் சிறப்பாக விளையாடியதன் மூலம் இவர் பரவலாக அறியப்பட்டார். இந்தப் போட்டியில் 10 ஓவர்கள் வீசி 6 ஓடங்களை மட்டுமே விட்டுக் கொடுத்தார். இதில் 6 ஓவர்களை மெய்டனாக வீசி 5 இலக்குகளைக் கைப்பற்றினார். இந்தப் போட்டியில் ஆட்டநாயகன் விருது பெற்றார். இவரின் இந்தப் பந்துவீச்சு விசுடன் துடுப்பாட்டாளர்களின் நாட்குறிப்பின் சிறந்த ஒருநாள் பன்னாட்டுத் துடுப்பாட்டப் பந்துவீச்சில் ஏழாவது இடத்தைப் பிடித்தது.

## 5 இலக்குகள்

### தேர்வுத் துடுப்பாட்டம்

### ஒருநாள் போட்டிகள்

## சான்றுகள்

பகுப்பு:இந்தியத் துடுப்பாட்டக்காரர்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
நவோமல் ஜெயோமல்

**நவோமல் ஜெயோமல்** ( *Naoomal Jeoomal,* பிறப்பு: ஏப்ரல் 17. 1904), இறப்பு: சூலை 28 1980 துடுப்பாட்ட அணியின் முன்னாள் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 84 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1904 பிறப்புகள்
பகுப்பு:1980 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
நானா ஜோசி

**நனா ஜோசி** (* Nana Joshi,* பிறப்பு: அக்டோபர் 27. 1926), இறப்பு: சனவரி 8 1987 துடுப்பாட்ட அணியின் முன்னாள் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும், 78 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1904 பிறப்புகள்
பகுப்பு:1987 இறப்புகள்
பகுப்பு:1926 பிறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
பத்ஹுல் இஸ்லாம்

**பத்ஹுல் இஸ்லாம்** இந்தியா தமிழ்நாடு சென்னையிலிருந்து 1952ம் ஆண்டு முதல் வெளிவந்த ஒரு இஸ்லாமிய மாதாந்த இதழாகும். இவ்விதழ் 15 ஆண்டுகள் வெளிவந்துள்ளது. இவ்விதழ் நிறுத்தப்பட்ட பின்பு சந்தாதாரர்களுக்கு மீதித்தொகை திருப்பி அனுப்பப்பட்டுள்ளது. 

## ஆசிரியர்
* அப்துல் குத்தூஸ்.

## கருத்து
பத்ஹுல் இஸ்லாம் என்ற அரபுப் பதம் இஸ்லாத்தின் வெற்றி எனப் பொருள்படும்.

## வெளியீடு
தமிழ்நாட்டின் முதன் முதல் இஸ்லாமிய நூல்களை அச்சிட்டு வெளியிட்ட ஹாஜி சாஹுல் ஹமீது என்ட் சன்ஸ் நிறுவனத்தினர் இவ்விதழை வெளியிட்டனர். 

## ஆரம்பம்
இவ்விதழ் 1952ம் ஆண்டு அக்டோபர் மாதத்தில் வெளிவந்தபோதிலும் அவ்விதழில் காணப்படும் குறிப்பின்படி இவ்வதழ் 1924ம் ஆண்டில் ஆரம்பிக்கப்பட்டதாகவும், இடையில் இருமுறை நின்று மூன்றாவது தடவையாக மீண்டும் 1952 அக்டோபரில் ஆரம்பிக்கப்பட்டுள்ளதாக அறியமுடிகின்றது.
பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
நரேந்திர கிர்வானி

**நரேந்திர கிர்வானி** (*Narendra Hirwani,* பிறப்பு: அக்டோபர் 18. 1968), துடுப்பாட்ட அணியின் முன்னாள் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும், 18 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
அடையாளப்பொருள் நம்பிக்கை

**அடையாளப்பொருள் வழிபாடு** () என்பது இயற்கைக்கு அப்பாற்பட்ட ஆற்றல்கள் சில பொருட்களில் காணப்படுகின்றது என்று எண்ணுவதைக்குறிக்கும். இத்தகைய பொருட்கள் தன்னகத்தே சில சக்தியைக் கொண்டுள்ளன என்றும், மனித ஆற்றலுக்கு அப்பாற்பட்ட செயல்களை இவை செய்யவல்லன என்றும் நற்பலன்களை ஏற்படுத்தவல்லன என்றும் மக்கள் ஆதி காலத்திலிருந்து நம்பி வருகின்றனர்.

அடையாளப்பொருள் வழிபாட்டில், வழிபாட்டிற்குரிய பொருட்கள் உயிருள்ளவையாகவோ, உயிரற்றவையாகவோ, இயற்கையானவையாகவோ, செயற்கையாகவோ இருக்கலாம். பெரும்பாலான பண்பாடுகளில் மண்டையோடுகள், எலும்புகள், செதுக்கப்பட்ட சிற்பங்கள், தனித்தன்மையுடைய கற்கள், மரப்பொருட்கள், கையால் வரையப்பட்ட சித்திரங்கள், பறவைகளின் இறகுகள் போன்ற பலவகை பொருட்கள்.  அடையாளப்பொருள் வழிபாட்டில் பயன்படுத்தப்படுகின்றன. இவையனைத்தும் இயற்கையை மீறிய ஆற்றலைக் கொண்டுள்ளன என்று இன்றும் நம்பப்படுகின்றது.

## இந்துக்களின் செயற்கைப்பொருள் வழிபாடு
தமிழ்நாட்டில் செம்பு அல்லது இரும்பினால் செய்யப்பட்ட தாயத்துக்களைக் கட்டிக் கொள்வது, மந்திரித்து கட்டிக் கொள்ளப்படும் கயிறு, நூல் போன்றவை, நரி பற்கள், யானை முடி போன்றவை போலி பொருள் வழிபாட்டின் ஒரு அங்கமாகும். தீர்த்த தண்ணீர் நோய் தீர்க்கும் மருந்தாக பாவித்தல், கற் சிலைகள், மரங்கள், புத்தகங்கள் ஆகியவற்றை தொட்டு வணங்குதல், கல்லில் பால் ஊற்றுதல், கோவில் வளாகத்தில் உள்ள மண் எடுத்து வணங்குதல், இவைகளை புனித பண்டங்களாக எடுத்து கொள்ளல், உப்பு, மிளகு, பூ, நூல், விளக்கு, போன்றவற்றை புனித பொருளாக பத்திரப்படுத்துதல், குருக்கள், சாமியார்கள், வேண்டப்பட்ட மனிதர்களின் உடலின் பகுதியையோ அவர்கள் பயன்படுத்திய பொருட்கள், உடை போன்றவற்றை புனிதமாக கருதி பாதுகாத்தல் எல்லாம் செயற்கைப்பொருள் வழிபாட்டின் பகுதியாக கருதப்படுகின்றது.

## கிறித்தவர்களின் செயற்கைப் பொருள் வழிபாடு
கத்தோலிக்க கிறித்தவர்களிடம் இருக்கின்ற நற்கருணை பக்தி அதை சார்ந்த நம்பிக்கைகள் எல்லாம் மானுடவியல் பார்வையில் போலிப் பொருள் வழிபாட்டின் அம்சங்களாக கருதப்படுகின்றன. சிலுவையை முத்தமிடுதல், செபமாலையை முத்தமிடுதல், புனிதர் படங்களை வணங்குதல், உத்தரியம் அணிதல் ஆகியவை செயற்கைப் பொருள் வழிபாடக பார்கப்படுகின்றது.

## மேற்கோள்கள்

பகுப்பு:சமயம்
பகுப்பு:ஆன்மீகக் கொள்கை
ஜெஃப் குரோவ்

**ஜெஃப்ரி ஜான் குரோவ்** (*Jeffrey John Crowe* பிறப்பு: செப்டம்பர் 14, 1958) நியூசிலாந்தின் முன்னாள் துடுப்பாட்டக்காரர். இவர் டேவ் குரோவின் மகனும், மார்ட்டின் குரோவின் சகோதரரும் ஆவார். அத்துடன், பிரபல நடிகர் ரசல் குரோவின் உறவினரும் ஆவார்.

1977 முதல் 1982 வரை தெற்கு ஆஸ்திரேலியாவில் தனது துடுப்பாட்ட வாழ்க்கையை ஆரம்பித்தார் ஜெஃப் குரோவ். பின்னர் தனது நாட்டுக்குத் திரும்பி வந்து 1982-83 இல் தேர்வுத் துடுப்பாட்டத்தில் முதன் முதலில் நியூசிலாந்து சார்பாகப் பங்குபற்றினார். ஆறு தேர்வுப் போட்டிகளில் நியூசிலாந்து அணித்தலைவராக இருந்திருக்கிறார்.

சில காலம் நியூசிலாந்து அணியின் முகாமையாளராகப் பணியாற்றிய பின்னர் 2004 ஆம் ஆண்டு முதல் பன்னாட்டுத் துடுப்பாட்ட அவை போட்டி நடுவராகப் பணியாற்றி வருகிறார்.

## வெளி இணைப்புகள்
* 

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1958 பிறப்புகள்
பகுப்பு:நியூசிலாந்தின் துடுப்பாட்ட நடுவர்கள்
பகுப்பு:வாழும் மக்கள்
காப்பியாற்றுக் காப்பியனார்

**காப்பியாற்றுக் காப்பியனார்** சங்ககாலப் புலவர்களில் ஒருவர். காப்பியாறு என்பது ஓர் ஊர். அது கபினி ஆற்றங்கரையில் இருந்தது. இவர் காப்பியக் குடியினராகவோ, அல்லது காப்பியன் என்னும் இயற்பெயரினராகவோ இருக்கலாம். தொல்காப்பியர் போன்றோர் இக்குடியைச் சேர்ந்த தமிழ்ச் சான்றோர்களாவர் என்பது வரலாறு. இவர் சேர வேந்தன் களங்காய்க்கண்ணி நார்முடிச் சேரலைப் பத்துப் பாடல்களில் பாடியுள்ளார். இவன் மீது பாடப்பட்ட அந்தப் பாடல்கள் பதிற்றுப்பத்து நாலாம்பத்தாக அமைந்துள்ளன.

## மேற்கோள்கள்

பகுப்பு:சங்கப் புலவர்கள்
பகுப்பு:ஊர்ப் பெயரால் அறியப்படும் மக்கள்
டுரூபாக் கடற்கால்வாய் சண்டை

**டுரூபாக் கடற்கால்வாய் சண்டை** (*Battle of Drøbak Sound*) என்பது இரண்டாம் உலகப் போரின் போது இசுக்கேண்டிநேவியாவில் நிகழ்ந்த ஒரு கடற்படை சண்டை. நார்வே போர்த்தொடரின் ஒரு பகுதியான இதில் நார்வே மீதான நாசி ஜெர்மனியின் படையெடுப்பில் பங்கு கொண்ட ஜெர்மானியக் கப்பல்களை நார்வே கடலோர பீரங்கிக் குழுமங்கள் தாக்கி தாமதப்படுத்தின.

ஏப்ரல் 9, 1940 அன்று நார்வே மீதான ஜெர்மானியப் படையெடுப்பு தொடங்கியது. வெசெரியூபங் நடவடிக்கை என்று குறிப்பெயரிடப்பட்டிருந்த இதில் கடல்வழியாக ஜெர்மானியப் படைகள் நார்வே மீது படையெடுத்தன. நார்வேயின் தலைநகர் ஓஸ்லோவைக் கைப்பற்றி நார்வே நாட்டு மன்னர் ஏழாம் ஹாக்கோனைக் கைது செய்யவும், நார்வே அரசாட்சியை நாசிச ஆதரவாளர் விட்குன் குவிஸ்லிங் கையில் ஒப்படைக்கவும் ஜெர்மானியர்கள் திட்டமிட்டனர். இதற்காக ஒரு கடற்படைக் குறிக்கோள்பிரிவு (naval taskforce) ஓஸ்லோவைக் கைப்பற்ற அனுப்பபட்டது. ஓஸ்லோ கடல்நீரேரி (Oslofjord) வழியாக அக்குறிக்கோள் படை ஓஸ்லோவை அணுகிய போது ஆசுக்கர்சுபோர்க் கோட்டையின் பீரங்கிக் குழுமங்களால் தாக்கப்பட்டது. ஆசுக்கர்சுபோர்க் கோட்டையில் உள்ள பீரங்கிகள் பழமையானவை அவற்றால் தங்கள் கப்பல்களுக்கு சேதம் உண்டாக்க முடியாது என்று ஜெர்மானியர்கள் எண்ணியிருந்தபடியால் இத்தாக்குதலை எதிர்கொள்ள அவர்கள் தயார் நிலையில் இல்லை. குறிக்கோள்படையின் முதன்மைக் கப்பலான கனரக குரூசர் *புளூக்கர்* மீது பல நார்வீஜிய பீரங்கி குண்டுகள் விழுந்து பெரும் சேதத்தை ஏற்படுத்தின. அடுத்து ஆசுக்கர்சுபோர்க் கோட்டையின் நீர்மூழ்கிக் குண்டு குழுமங்கள் வீசிய நீர்மூழ்கிக் குண்டுக்கள் புளூக்கரை மூழ்கடித்தன.

புளூக்கர் மூழ்கியபின்னர் ஜெர்மானியக் குறிக்கோள்படை பின்வாங்கி விட்டது. அதற்கு பதிலாக வான்வழியாக படைகளைத் தரையிறக்கி ஓஸ்லோவைக் கைப்பற்றினர் ஜெர்மானியர்கள். ஆசுக்கர்சுபோர்க் கோட்டையின் வலிமையை உணர்ந்து கொண்ட ஜெர்மானியர்கள் குண்டுவீசி வானூர்திகளின் மூலம் குண்டுவீசி அதைச் செயலிழக்கச் செய்தனர். ஏப்ரல் 10ம் தேதி  ஆசுக்கர்சுபோர்க்கோட்டை சரணடைந்தது. இதனால் ஏற்பட்ட காலதாமதத்தைப் பயன்படுத்திக் கொண்டு நார்வே அரச குடும்பமும், அரசும் ஓஸ்லோவிலிருந்து தப்பிவிட்டனர்.

## மேற்கோள்கள்

பகுப்பு:இசுக்கேண்டிநேவியா போர்முனை (இரண்டாம் உலகப்போர்)
பகுப்பு:1940 நிகழ்வுகள்
ஏப்ரல் 2011

**ஏப்ரல் 2011** (*April 2011*), ஒரு வெள்ளிக்கிழமை ஆரம்பித்து 30 நாட்களின் பின்னர் ஒரு சனிக்கிழமை முடிவடைகிறது. தமிழ் நாட்காட்டியின் படி சித்திரை மாதம் ஏப்ரல் 14 வியாழக்கிழமை தொடங்கி, 2011 மே 14 சனிக்கிழமை முடிவடையும்.

## சிறப்பு நாட்கள்
* ஏப்ரல் 4 - தெலுங்கு வருடப்பிறப்பு
* ஏப்ரல் 7 - உலக சுகாதார நாள்
* ஏப்ரல் 8 - நேச நாயனார் குருபூசை
* ஏப்ரல் 10 - கணநாத நாயனார் குருபூசை
* ஏப்ரல் 12 - ராம நவமி
* ஏப்ரல் 12 - முனையடுவார் நாயனார் குருபூசை
* ஏப்ரல் 14 - சித்திரை ஆண்டுப் பிறப்பு
* ஏப்ரல் 17 - சித்திரா பௌர்ணமி
* ஏப்ரல் 24 - உயிர்த்த ஞாயிறு

## நிகழ்வுகள்

----

பகுப்பு:2011
உலகத்தமிழ்ச் சிற்றிதழ்கள் சங்கம்

right|thumb|உலகத் தமிழ்ச் சிற்றிதழ்கள் சங்கத்தின் இலச்சினை

உலகம் முழுவதும் இருந்து தமிழில் வெளியிடப்பட்டு வரும் சிற்றிதழ்களை ஒருங்கிணைத்து அவற்றுடனான நட்புறவை வளர்த்துக் கொள்வதுடன் சிற்றிதழ்களின் வளர்ச்சிக்கு உதவும் நோக்கத்துடன் **உலகத் தமிழ்ச் சிற்றிதழ்கள் சங்கம்** தொடங்கப்பட்டு செயல்பட்டு வருகிறது. இச்சங்கத்தை வல்லிக்கண்ணன் தொடங்கி வைத்தார். "எழுதுகோள் எங்கள் கூர், சமூகப் பிணி அறுக்கும் வேர்" என்ற வாசகத்தை இச்சங்கத்திற்கான சிறப்பு வாசகமாகக் கொண்டுள்ளது. இச்சங்கத்தின் தலைவராக திண்டுக்கல் மாவட்டம், வத்தலக்குண்டைச் சேர்ந்த வதிலை பிரபா என்பவர் இருந்து வருகிறார். இந்தச் சங்கத்திற்கு இந்தியாவில் தமிழ்நாடு, புதுச்சேரி, கர்நாடகா மாநிலங்களிலிருந்து வெளியிடப்படும் தமிழ்ச் சிற்றிதழ்களின் வெளியீட்டாளர்கள், இலங்கை, சிங்கப்பூர் நாடுகளில் வெளியாகும்  தமிழ்ச் சிற்றிதழ்களின் வெளியீட்டாளர்கள்/ஆசிரியர்கள் ஆகியோர் உறுப்பினர்களாக உள்ளனர்.

## நோக்கம்

சிற்றிதழாளர்களை ஒருங்கிணைத்து, சிறப்பாக இதழ் நடத்த ஆலோசனைகள் வழங்குவது, தொடர்ந்து இயங்குவதற்காக உற்சாகப்படுத்துவது போன்றவைகளை நோக்கமாகக் கோண்டு இச்சங்கம் இயங்கிக் கொண்டிருக்கிறது.

## மாநாடுகள்

உலகத் தமிழ்ச் சிற்றிதழ் சங்கம் இதுவரை ஆறு மாநாடுகளை நடத்தியுள்ளது.

பகுப்பு:தமிழ்நாட்டுச் சிற்றிதழ்கள்
கருத்துப்படம்

கருத்துப் படம் (Cartoon) என்பது ஏதாவது மையக் கருத்தை எடுத்துரைக்கும் வகையில் எளிமையான படங்களைக் கொண்டதாக இருக்கும். இவை கேலிச் சித்திரம் (Caricature) அல்ல. இரண்டுக்கும் வேறுபாடுகள் இருக்கின்றன. 

## கருத்துப்பட வகைகள்

கருத்துப்படம் மூன்று வகையாகப் பிரிக்கப்படுகிறது. அவை

#தலையங்கக் கருத்துப்படம்
#அரசியல் கருத்துப்படம்
#கட்டக் கருத்துப்படம்

பகுப்பு: இதழியல்
வீரமுடையாநத்தம் ஊராட்சி

**வீரமுடையாநத்தம் ஊராட்சி** (*Veeramudaiyanatham Gram Panchayat*), தமிழ்நாட்டின் கடலூர் மாவட்டத்தில் உள்ள மேல்புவனகிரி வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3475 ஆகும். இவர்களில் பெண்கள் 1743 பேரும் ஆண்கள் 1732  பேரும் உள்ளனர். இந்த ஊராட்சி விவசாயப் பொருளாதாரத்தை அடிப்படையாகக் கொண்டுள்ளது.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# சின்னகுப்பம்
# பெரியகுப்பம்
# வீரமுடையாநத்தம்

## மேற்கோள்கள்

பகுப்பு:கடலூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
பகுப்பு:கடலூர் மாவட்டத்திலுள்ள கிராமங்கள்
டேவிட் பூன்

**டேவிட் கிளாரென்சு பூன் ** (MBE), (David Clarence Boon, பிறப்பு 29 திசம்பர் 1960, லான்சுடன்,டாஸ்மானியா, ஆத்திரேலியா) ஓர் முன்னாள் ஆத்திரேலியத் துடுப்பாட்டாளர். பூனி என்று செல்லமாக அழைக்கப்பட்ட இவர்  1984-1995 ஆண்டுகளில் பன்னாட்டுத் துடுப்பாட்டங்களில் பங்கேற்றார். வலது கை துடுப்பாட்டக்காரராகவும் சிலநேரங்களில் வலதுகை புறச்சுற்று பந்து வீச்சாளராகவும் விளையாடினார். முதல் தர விளையாட்டில் டாஸ்மானியாவிற்கும் இங்கிலாந்து கௌன்டி தர்கமுற்கும் விளையாடியுள்ளார்.

## வெளியிணைப்புகள்
*கிரிக்இன்ஃபோ Player Profile : David Boon கிரிக்இன்ஃபோ.com

## உசாத்துணைகள்
*

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:டர்ஹாம் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
மரம் நடுதல்

**மரம் நடுதல்** என்பது விதைகளை, அல்லது கன்றுகளை நடுதல் ஆகும்.  மரம் நடுதல் பல தரப்பட்டோரால் பல நோக்கங்களுக்காகச் செய்யப்படுகிறது.  இலங்கை இந்தியா போன்ற நாடுகளில் தென்னை, பனை, மா, பலா, வேம்பு மரங்களை வீட்டுச் சுற்றத்தில் நட்டு வளர்ப்பர்.  காடுகளை மீள் உருவாக்குவதற்காக, நிலத்தை மீள்பதப்படுத்துவதற்காக மரம் நடுவர்.  வணிக நிறுவனங்கள், இலாப நோக்கமற்ற நிறுவனங்களும் மரம் நடுதலில் ஈடுபடுகின்றன.  

## இவற்றையும் பார்க்க
* பசுமைக்கரங்கள் திட்டம்

## வெளி இணைப்புகள்

பகுப்பு:மரங்கள்
பகுப்பு:சமூக சேவை
குமுகத் தோட்டம்

**குமுகத் தோட்டம்** என்பது ஒரு பொது இடத்தில் குமுகத்தினர் கூட்டாக தோட்டம் செய்தல் ஆகும்.

## நோக்கங்கள்
* பசுமையான உடன் மரக்கறிகள், மூலிகைகள், சுவைப்பொருட்கள், பழங்கள், பூக்கள்
* நிறைவு தரும் உழைப்பு, உடற்பயிற்சி
* குமுக கூட்டியக்கம், குமுக தொடர்பாடல்
* சூழல் கல்வி

பகுப்பு:குமுகம்
பகுப்பு:சமூக சேவை
பகுப்பு:தோட்ட வகைகள்
பகுப்பு:உள்ளூர் உணவு

## மேற்கோள்கள்
மகாகவி (சிற்றிதழ்)

தமிழகத்திலிருந்து வெளிவரும் பல சிற்றிதழ்களில் **மகாகவி** மாத இதழும் ஒன்று. திண்டுக்கல் மாவட்டம், வத்தலக்குண்டு நகரில் இருந்து வெளியாகும் இந்த இதழின் ஆசிரியராக வதிலை பிரபா என்பவர் இருந்து வருகிறார். இந்த இதழில் கவிதை அதிக அளவில் வெளியிடப்பட்டு வருகிறது.

பகுப்பு:தமிழ்நாட்டுச் சிற்றிதழ்கள்
உணவு வைப்பகம்

**உணவு வைப்பகம்** அல்லது உணவு வங்கி என்பது ஏழைகளுக்கு, வீடற்றோருக்கு உணவு விநியோகிக்கும் ஓர் இலாப நோக்கமற்ற அமைப்பு ஆகும். நன்கொடை செய்யப்பட்ட உணவுகள், அல்லது நன்கொடை செய்யப்பட்ட பணத்தில் வாங்கப்பட்ட உணவுகள் இவ்வாறு விநியோகிக்கப்படுகிறன. குறிப்பாக மேற்குநாடுகளில் இந்த நிறுவனங்களே பலரின் உணவுத் தேவைகளை பூர்த்தி செய்ய உதவி செய்கின்றன.

## வரலாறு
உலகின் முதலாவதாக ஆரம்பிக்கப்பட்ட உணவு வைப்பகம் புனித மரியாள் உணவு வைப்பகக் கூட்டமைப்பு. இது 1967 இல் அரிசோனாவில் ஆரம்பிக்கப்பட்டது.

பகுப்பு:சமூக சேவை அமைப்புகள்
தொண்டர் தீயணைப்புத் திணைக்களம்

**தொண்டர் தீயணைப்புத் திணைக்களம்** என்பது தொண்டர்களால் செயற்படுத்தப்படும், அல்லது தொண்டர் உதவியுடன் செயற்படுத்தப்படும் தீயணைப்புத் திணைக்களம் ஆகும்.  பொதுவா சிறிய ஊர்களில் இத்தகைய தீயணைப்பு நிலையங்கள் இருக்கும்.  குமுகத்துக்கு அவசியமான ஒரு தேவையை குறுகிய நிதியோடு இவர்கள் நிவர்த்தி செய்ய உதவுகிறார்கள்.  

பகுப்பு:சமூக சேவை அமைப்புகள்
பகுப்பு:தன்னார்வம்
தமிழ்நாட்டு அறிவொளி இயக்கம்

**தமிழ்நாட்டு அறிவொளி இயக்கம்** என்பது தமிழ்நாட்டில் வயதுவந்தோருக்கு எழுத்தறிவை வளர்ப்பதற்காக முன்னெடுக்கப்பட்ட ஒர் அமைப்பு ஆகும்.  இதை அரசும், சமூக அமைப்புகள் சில சேர்ந்தும் முன்னெடுத்தன. தமிழ்நாட்டில் எழுத்தறிவை கூட்டியதில் இந்த அமைப்பின் பங்களிப்பு கணிசமானது.  

## மேற்கோள்கள்
 

பகுப்பு:தமிழ்நாட்டு அமைப்புகள்
பகுப்பு:தமிழ்வழிக் கல்வி அமைப்புகள்
அக்கம்பக்கப் பொதுமங்கள்

**அக்கம்பக்கப் பொதுமங்கள்** (neighborhood commons) என்பது ஒரு குமுகம் அல்லது ஊர் பகிர்ந்து கொள்ளும் ஒரு பொதுஇடம் அல்லது பொதுவெளி ஆகும்.  இங்கு குமுகத்தைச் சார்ந்த பல வயதினரும், பல வகைப்பட்டோரும் தமது வெவ்வேறு தேவைகளுக்குப் பயன்படுமாறு வடிவமைக்கப்பட்டிக்கும்.  இது சனசமூக நிலையங்களுக்கு ஒத்தவை.  சந்திப்பு இடம், குமுகத் தோட்டம், விளையாட்டு திடல், பயிலரங்கு, நூலகம், ஊடகங்கள் தயாரிப்பு போன்ற வசதிகள் இருக்கும்.

## மேற்கோள்கள்

பகுப்பு:பொதுமங்கள்
பேட்ரசு வைஸ்ட்

**பேட்ரசு வைஸ்ட்** (Petrus Vuyst) 1726 ஆம் ஆண்டு முதல் 1729 ஆம் ஆண்டுவரை ஒல்லாந்தர் ஆட்சியின் கீழ் இலங்கையின் ஆளுனர் நாயகமாகப் பதவி வகித்தார். இவர் இலங்கையில் வந்து இறங்கும்போதே தனது வலது கண்ணை மறைத்துக் கட்டிக் கொண்டு, இலங்கை போன்ற முக்கியத்துவம் அற்ற ஒரு சிறிய நாட்டை ஆட்சி செய்வதற்கு இரண்டு கண்கள் தேவையில்லை என்று சொன்னாராம். இவரது ஆட்சி மிகவும் கொடூரம் நிறைந்ததாக இருந்தது. தனது கருத்துக்களுக்கு உடன்படாதவர்களைக் கடுமையான சித்திரவதைகளுக்கு உள்ளாக்கினார். பலர் மீது பொய்வழக்குப் போட்டுத் தண்டனை வழங்கினார். தன்னை இலங்கையின் சுதந்திரமான ஆட்சியாளனாக ஆக்கிக்கொள்ளும் எண்ணம் அவருக்கு இருந்ததாகச் சொல்லப்படுகிறது. இவர் தனது அதிகாரங்களைப் பிழையாகப் பயன்படுத்தியதுடன், ஒழுங்கீனமான ஆட்சியும் நடத்திவந்தார். அரசாங்கத்தில் பல மட்டங்களிலும் ஊழல் மலிந்து காணப்பட்டது. இவருக்கு எதிராகச் சதி செய்ததாகச் சந்தேகத்தின் பேரில் 19 பேர் கொல்லப்பட்டதுடன், பலர் சித்திரவதைகளுக்கும் உள்ளாயினர்.

இவரது கொடுமைகளைப் பொறுக்க முடியாத சிலர் இவரது நடவடிக்கைகள் குறித்து பத்தேவியாவில் இருந்த தலைமையகத்துக்கு அறிவித்தனர். வைஸ்ட் மீதான குற்றச்சாட்டுகள் அடங்கிய கடிதம் தகவல் கொண்டு செல்பவரின் காலணியின் அடிப்பாகத்தில் வைத்துத் தைத்து இரகசியமாக எடுத்துச் செல்லப்பட்டதாம். பத்தேவியாவில் இருந்த உயர் ஆட்சிக் குழு உடனடியாக வைஸ்ட்டைத் திருப்பி அழைத்து அவர்மீது விசாரணை நடத்தியது. முடிவில் இவரது தலை வெட்டப்பட்டு மரண தண்டனை வழங்கப்பட்டது.

## குறிப்புகள்

## உசாத்துணைகள்
* Blaze, History of Ceylon, The Christian Literature Society of India and Africa Ceylon Branch, Colombo, 1933.
* History of Sri Lanka and significant World events from 1505 AD to 1796 AD 
* 1726 Peter Vuijst Archives of the United East India Company, entry No. 4/1/1902, National Archives Collection

பகுப்பு:இலங்கையின் ஒல்லாந்த ஆளுநர்கள்
பகுப்பு:டச்சுக் கிழக்கிந்தியப் பகுதிகளின் ஆளுனர்கள்
வடுகர்

சங்ககாலத்தில் **வடுகர்** இன மக்கள் வேங்கடமலைக்கு வடக்கில் வாழ்ந்துவந்தனர். தெற்கே வாழ்ந்த மக்கள் அவர்கள் வாழும் பகுதியைத் தாண்டிப் பொருளீட்டச் செல்வதுண்டு. அப்போது  தம் உணவைப் பங்கிட்டு விருந்தளித்து மகிழ்ந்தனர்.  தமிழ்நாட்டுக்கு வடக்கில் உள்ளவர் பேசிய மொழியை **வடுகு** என்று கலிங்கத்துப் பரணி என்னும் நூல் குறிப்பிடுகிறது.  வடுகு மொழி பேசப்பட்ட நாடு கருநாடகம். இது வடக்கர் என்பது மறுவி வடுகர் என்றாயிற்று என்றோ, தமிழின் பிழை பட்ட மொழி (வடுப்பட்ட மொழி) வடுகு பேசுவோர் வடுகர் எனப்பட்டனர் என்றோ கொள்ள வைக்கிறது. 

மகிசா என்னும் 'வடுகர் பெருமகன்' நாட்டில் அயிரி ஆறு பாய்ந்தோடிற்று. 

வடுகர் பேசும் மொழியை 'கல்லா நீண்மொழி' என்றனர். வேட்டைநாயுடன் அவர்கள் செல்வார்களாம். புலி உண்டபின் மாறையில் போட்டுவிட்டுப் போன மான்மறி, மூங்கில்நெல் அரிசி, பசு வெண்ணெய் கலந்து சமைத்த புலவு உணவை விருந்தினர்களுக்குத் தேக்கிலையில் பகிர்ந்து அளிப்பார்களாம். அவரது சிறுவர்கள் இரும்பைப் பூவை அம்பெய்து உதிர்த்து அவர்கள் மேய்க்கும் காளைமாடுகளை உண்ணச் செய்வார்களாம். அவற்றை உண்ணவரும் மான்களை விரட்டி ஓட்டுவார்களாம். 

## இவற்றையும் காண்க
*கம்மவார்
*பைரவர்

## அடிக்குறிப்பு

பகுப்பு:சங்க காலச் சமூகம்
*
அயிரி ஆறு

**அயிரி ஆறு** மைசூரில் காவிரி ஆற்றில் கலக்கிறது. அயிரியாறு இக்காலத்தில் அரங்கி ஆறு என்னும் பெயரால் வழங்கப்படுகிறது. இதனை இரண்டு சங்கப்பாடல்கள் குறிப்பிடுகின்றன. வடுகர் பெருமகன் ஆண்ட எருமை நன்னாட்டில் அயிரி ஆறு உள்ளது.  காட்டுமயில் பாகற்காயைத் தின்றுவிட்டு அயிரி ஆற்றங்கரையில் இருந்துகொண்டு வயிர் என்னும் யாழ் ஓசை போல் நரலுமாம். இந்த ஆற்றைத் தாண்டித் தமிழர் பொருளீட்டச் செல்வார்களாம். 
##### அடிக்குறிப்பு

பகுப்பு:சங்க காலப் புவியியல்
பகுப்பு:வடுகர்
ஹேமந்த் கனிட்கர்

**ஹேமந்த் கனிட்கர்** (*Hemant Kanitkar,* பிறப்பு: டிசம்பர் 8. 1942), இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 87 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1942 பிறப்புகள்
பகுப்பு:2015 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
ஆசிஷ் கபூர்

**ஆசிஸ் கபூர்** (*Aashish Kapoor*, பிறப்பு: மார்ச்சு 25. 1971), இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 17 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:1971 பிறப்புகள்
பகுப்பு:தமிழ்நாடு துடுப்பாட்டக்காரர்கள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
சபா கரீம்

**சபா கரீம்** (*Saba Karim*, பிறப்பு: நவம்பர் 14. 1967), இந்தியத் துடுப்பாட்ட அணியின் முன்னாள் துடுப்பாட்டக்காரர், குச்சக்காப்பாளர். களத்தடுப்பிலும் இவரின் பணி குறிப்பிடத்தக்கது. இவர் ஒரு தேர்வுத் துடுப்பாட்டப் போட்டியிலும், 34 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
முரளி கார்த்திக்

**முரளி கார்த்திக்** (*Murali Kartik*, பிறப்பு: செப்டம்பர் 11. 1976), இந்தியத் துடுப்பாட்ட அணியின் மேனாள் துடுப்பாட்டக்காரர். இவர் எட்டுத் தேர்வுத் துடுப்பாட்டப் போட்டிகளிலும், 37 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 2000 - 2002 ம் ஆண்டுகளில் பிரதிநிதித்துவப் படுத்தியுள்ளார். அனில் கும்ளே , ஹர்பஜன் சிங் ஆகிய பந்துவீச்சாளர்கள் இருந்த காரணத்தினால் இவருக்கு சர்வதேச போட்டிகளில் விளையாட வாய்ப்பு கிடைக்கவில்லை.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:1976 பிறப்புகள்
பகுப்பு:தமிழக விளையாட்டு வீரர்கள்
பகுப்பு:வாழும் மக்கள்
பகுப்பு:லன்காசையர் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
பகுப்பு:சென்னை துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
எருமையூரன்

எருமை நன்னாட்டை இப்போது மைசூர் என்கிறோம். மகிஷம் என்பது எருமையைக் குறிக்கும் வடசொல். மகிஷ ஊர்  மைசூர் ஆயிற்று.

சங்ககாலப் புலவர் நக்கீரர் இவனைப் பற்றிக் குறிப்பிடுகிறார். எருமையூரன் என்ற பெயர் பெற்ற அரசன் தலையாலங்கானத்துச் செருவென்ற நெடுஞ்செழியன் என்ற பாண்டியர் மன்னனை எதிர்த்து தோல்வி அடைந்தவன். 
புலவர் எருக்காட்டூர்த் தாயங்கண்ணனார் வாழ்ந்த எருக்காட்டூர் எருமையூரனின் ஊர் ஆகலாம். எருமையூர் அரசன் எருமையூரன். இந்த ஊர் கள் இறக்குவதில் சிறப்புற்று விளங்கியது என்பதை இந்த ஊருக்குத் தரப்பட்டுள்ள அடைமொழியால் அறியலாம்.

அயிரி ஆறு பாய்ந்த எருமை நன்னாட்டுக்கும் இதற்கும் தொடர்பில்லை.
## மேற்கோள்

பகுப்பு:சங்க காலப் புவியியல்
பகுப்பு:சங்ககால வேளிர் அரசர்கள்
ஜி. கிஷென்சந்த்

**ஜி. கிஷென்சந்த்** ( *G. Kishenchand,* பிறப்பு: ஏப்ரல் 14. 1925, இறப்பு: ஏப்ரல் 16 1997) துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது.

இவர் ஐந்து தேர்வுத் துடுப்பாட்டப் போட்டிகளிலும், 127 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1947 - 1952 ம் ஆண்டுகளில் பிரதிநிதித்துவப் படுத்தியுள்ளார்.

பகுப்பு: இந்தியத் துடுப்பாட்டக்காரர்கள்

பகுப்பு: 1925 பிறப்புகள்

பகுப்பு: 1997 இறப்புகள்
ஏ. ஜீ. கிறிப்பால் சிங்

**ஏ. ஜீ. கிறிப்பால் சிங்** *(A.G. Kripal Singh*, பிறப்பு: ஆகத்து 6. 1933, இறப்பு: சூலை 22 1987) இந்தியத் இந்தியத் துடுப்பாட்ட அணியின் மேனாள்  துடுப்பாட்டக்காரர்.

இவர் 14 தேர்வுத் துடுப்பாட்டப் போட்டிகளிலும், 96 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1955 - 1964 ம் ஆண்டுகளில் பிரதிநிதித்துவப் படுத்தியுள்ளார்.

பகுப்பு:1933 பிறப்புகள்
பகுப்பு:1987 இறப்புகள்
பகுப்பு:தமிழ்நாடு துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:சென்னை துடுப்பாட்டக்காரர்கள்
பூச்சைய்யா கிருஷ்ணமுர்த்தி

**பூச்சைய்யா கிருஷ்ணமுர்த்தி** *(Pochiah Krishnamurthy*, பிறப்பு: சூலை 12. 1947, இறப்பு: சனவரி 28 1999) இந்தியத் துடுப்பாட்ட அணியின் முன்னாள் துடுப்பாட்டக்காரர்.

இவர் ஐந்து தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1947 பிறப்புகள்
பகுப்பு:1999 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
புத்தி குந்தேரன்

**புத்தி குந்தேரன்** (*Budhi Kunderan*, பிறப்பு: அக்டோபர் 2. 1939, இறப்பு: சூன் 23 2006) இந்தியத் துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் 18 தேர்வுத் துடுப்பாட்டப் போட்டிகளிலும், 129 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1939 பிறப்புகள்
பகுப்பு:2006 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
சையத் கிர்மானி

**செய்யது கிர்மானி** (*Syed Kirmani*, பிறப்பு: டிசம்பர் 29. 1949), துடுப்பாட்ட அணியின் முன்னாள் துடுப்பாட்டக்காரர், குச்சக்காப்பாளர். இவர் 88 தேர்வுத் துடுப்பாட்டப் போட்டிகளிலும், 49 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
## மேற்கோள்களும் குறிப்புக்களும்


பகுப்பு:இந்தியத் துடுப்பாட்டக்காரர்கள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
நீலேஷ் சோன்டாகர்

**நீலேஷ் சோன்டாகர்** (*Nilesh Sondagar*, பிறப்பு: ஏப்ரல் 3. 1973), இந்தியத் துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் மூன்று தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1973 பிறப்புகள்
ரிஷிகேஷ் கனித்கர்

**இரிசிகேசு கனிற்கர்** (*Hrishikesh Kanitkar*, பிறப்பு: நவம்பர் 14. 1974), இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 34 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
ராம்நாத் கென்னி

*ராம்நாத் கென்னி*' (* Ramnath Kenny,* பிறப்பு: செப்டம்பர் 29. 1930, இறப்பு: நவம்பர் 21 1985) இந்திய துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது.

இவர் ஐந்து தேர்வுத் துடுப்பாட்டப் போட்டிகளிலும், 59 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1958 - 1960 ம் ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1930 பிறப்புகள்
பகுப்பு:1985 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
ராஜு குல்கர்னி

**ராஜு குல்கர்னி** (*Raju Kulkarni*, பிறப்பு: செப்டம்பர் 25. 1962), இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1982-1983 ம் ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
கிஷோரி சக்தி யோஜனா

**கிஷோரி சக்தி யோஜனா** ( )  என்பது இந்தியாவில் உள்ள பெண்கள் மற்றும் குழந்தைகள் மேம்பாட்டு அமைச்சகத்தால் பருவப் பெண்களின் வாழ்க்கையில் ஒரு மாற்றத்தைக் கொண்டுவருவதை நோக்கமாகக் கொண்டு தொடங்கப்பட்ட திட்டமாகும்,

11 முதல் 18 வயதுடைய இளம் பெண்களுக்காக ஒருங்கிணைந்த குழந்தைகள் மேம்பாட்டு சேவைகள் (ICDS) எனப்படும் இந்திய அரசாங்கத் திட்டத்தின் கீழ் இது செயல்படுத்தப்பட்டு வருகிறது.   

## இலக்கு

* முறைசாரா கல்வியின் மூலம்  பருவப் பெண்களுக்கு தேவையான கல்வியறிவு மற்றும் வாழ் திறன்களை வழங்குதல்.
* சமூக வெளிப்பாடு மற்றும் அறிவுக்கான விருப்பத்தைத் தூண்டுவதற்கும் அவர்களின் முடிவெடுக்கும் திறன்களை மேம்படுத்துவதற்கு உதவுதல்.
* பருவப் பெண்களின் ஊட்டச்சத்து, ஆரோக்கியம் மற்றும் வளர்ச்சி நிலையை மேம்படுத்த, உடல்நலம், சுகாதாரம், ஊட்டச்சத்து மற்றும் குடும்பப் பாதுகாப்பு குறித்த விழிப்புணர்வை மேம்படுத்துதல்,
* வாழ்க்கைத் திறன்களைக் கற்றுக்கொள்வதற்கான வாய்ப்புகளை அளிப்பதோடு வீடுகளிலேயே செய்யப்படும் மற்றும் தொழில்சார் திறன்களை மேம்படுத்துவதற்கு இந்த பருவப் பெண்களைப் பயிற்றுவித்தல் 
* அவர்களின் சமூகச் சூழலைப் பற்றிய புரிதலைப் பெறுவதற்கும், சமூகத்தின் உற்பத்தி உறுப்பினர்களாக ஆவதற்கு முன்முயற்சிகளை எடுப்பதற்கும் அவர்களுக்கு உதவுதல்.
* பொறுப்புள்ள குடிமக்களாக வளரக்கூடிய அறிவைப் பெறுவதற்கான சமூகத்தை வெளிப்படுத்துதல்

ஆகியவைகளை இத்திட்டம் தனது இலக்குகளாகக் கொண்டுள்ளது.

## வரலாறு
**கிஷோரி சக்தி யோஜனா** என்பது ஒருங்கிணைந்த குழந்தைகள் மேம்பாட்டு சேவைகள் திட்டத்தின் கீழ் ஏற்கனவே இயங்கிவந்த பருவப் பெண்கள் (AG) திட்டத்தின் மறுவடிவமைப்பு ஆகும். இத்திட்டம், அதனை உள்ளடக்கியதோடு மேலும் பல மேம்படுத்தப்பட்ட திட்டங்களையும் குறிப்பாக திறன் மேம்பாட்டில், அதிகாரமளித்தல் மற்றும் மேம்பட்ட சுய-உணர்வை நோக்கமாகக் கொண்ட அம்சங்களை இணைத்து வடிவமைக்கப்பட்டுள்ளது. 

## குறிக்கோள்கள்

* 11 முதல் 18 வயதுக்குட்பட்ட சிறுமிகளின் படிப்பு மற்றும் தொழிலில் அவர்களுக்கு உதவுதல், 
* ஆரம்ப சுகாதாரம் மற்றும் மகளிர் சுகாதாரம் பற்றிய விழிப்புணர்வை ஏற்படுத்துதல், 
* பரந்த அறிவையும் சமூகத்தின் வெளிப்பாட்டையும் பெற வழிவகுத்தல் மற்றும்  
* தன்னிறைவாக இருக்க அவர்களைத் தயார்படுத்துதல்

ஆகியவை இத்திட்டத்தின் நோக்கங்களாகும்.  

## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:இந்தியாவில் மகளிர் கல்வி
பகுப்பு:இந்தியாவில் மகளிர் உரிமைகள்
வாமன் குமார்

**வாமன் குமார்** ( *Vaman Kumar*, பிறப்பு: சூன் 22. 1935), இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 129 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1961 ம் ஆண்டில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1935 பிறப்புகள்
பகுப்பு:தமிழ்நாடு துடுப்பாட்டக்காரர்கள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
அபை குருவில்லா

**அபை குருவில்லா** (*Abey Kuruvilla*, பிறப்பு: ஆகத்து 4. 1968), இந்தியத் இந்தியத் துடுப்பாட்ட அணியின் மேனாள்  துடுப்பாட்டக்காரர், வேகப் பந்து வீச்சாளர். இவர் 10 தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
யோஜனா (மாத இதழ்)

**யோஜனா** *(yojana)* என்பது இந்தியாவின் அடித்தட்டு மக்கள் சமூகப் பொருளாதார விழிப்புணர்வு பெற வேண்டும் என்ற நோக்கில் வெளிவரும் ஒரு மாத இதழ் ஆகும். 1957 ஆம் ஆண்டு திரு. குஷ்வந்த் சிங் அவர்களைத் தலைமை ஆசிரியராய்க் கொண்டு இவ்விதழ் துவங்கப்பட்டது. தற்போது தமிழ், ஆங்கிலம் உள்ளிட்ட 13 மொழிகளில் இவ்விதழ் வெளியாகிறது. தமிழில் இவ்விதழ் திட்டம் என்ற பெயரில் வெளியாகிறது. இந்திய அரசின் உதவி பெற்று வெளியான போதும் இவ்விதழில் நல்ல எண்ணத்துடன் அரசை இடித்துக் கூற வேண்டிய இடத்தில் இடித்துக் கூறுவதும் உண்டு என இவ்விதழின் இணையதளத்தில் கூறப்பட்டுள்ளது.
## மேற்கோள்கள்

பகுப்பு:இதழ்கள்
மிட்சுகூகன் சண்டை

**மிட்சுகூகன் சண்டை** (*Battle of Midtskogen*) என்பது இரண்டாம் உலகப் போரின் போது நார்வேவில் நிகழ்ந்த ஒரு மோதல். நார்வே போர்த்தொடரின் ஒரு பகுதியான இதில் நார்வே நாட்டு அரசர் ஏழாம் ஹாக்கோனையும் அவரது அமைச்சரவையையும் நாசி ஜெர்மனியின் படைகள் கைதுசெய்ய முயன்று தோற்றன.

ஏப்ரல் 9, 1940ல் நாசி ஜெர்மனி நார்வே மீது படையெடுத்தது. படையெடுப்பின் துவக்கத்திலேயே நார்வே அரசரையும் அமைச்சர்களையும் கைப்பற்றினால் நார்வீஜிய எதிர்ப்பை முடக்கி விடலாம் என ஜெர்மானிய உத்தியாளர்கள் திட்டமிட்டனர். அதன்படி நார்வே தலைநகர் ஓஸ்லோவில் வைத்து அரசரையும் அமைச்சர்களையும் கைது செய்ய அவர்கள் செய்த முதல் முயற்சி டுரூபாக் கடற்கால்வாய் சண்டையில் ஜெர்மானியக் கடற்படைக்கு ஏற்பட்ட தோல்வியால் நிறைவேறவில்லை. ஏழாம் ஹாக்கோனும், நார்வே அரசும் ஓஸ்லோவைக் காலி செய்து விட்டு பத்திரமாக வெளியேறினர். அவர்களை வான்வழியாகத் தரையிறங்கிய வான்குடை வீரர்களைக் கொண்டு கைது செய்ய அடுத்த முயற்சி ஏப்ரல் 10ம் தேதி மேற்கொள்ளப்பட்டது. மிட்சுகூகன் என்ற இடத்தில் அரசரும் அமைச்சரவையும் தஞ்சம் புகுந்திருப்பதை அறிந்த ஜெர்மானிய வான்குடை வீரர்கள் அவ்விடத்துக்கு விரைந்தனர். அரசரது பாதுகாவலர்களும், அப்பகுதியிலிருந்த பொதுமக்களும் மிட்சுகூகனுக்கு வரும் சாலையில் ஒரு சாலைத்தடையை ஏற்படுத்தி ஜெர்மானிய வான்குடைப் பிரிவினைத் தடுத்து நிறுத்தினர். அப்போது நிகழ்ந்த சண்டை சில மணிநேரம் நீடித்தது. இதை பயன்படுத்திக் கொண்டு அரசரும் நார்வே அமைச்சரவையும் தப்பி விட்டனர். தங்கள் முயற்சி தோல்வியடைந்ததை உணர்ந்த ஜெர்மானியர்கள் பின்வாங்கினர். 

நார்வே போர்த்தொடரில் இது ஒரு சிறு மோதலாக இருந்தாலும், இதன் விளைவாக நார்வே அரசு ஜெர்மானியர் பிடியிலிருந்து தப்பியதால் முக்கியத்துவம் வாய்ந்ததாகக் கருதப்படுகிறது. மேலும் ஜெர்மானியப் படையெடுப்பால் நிலைகுலைந்து போயிருந்த நார்வே மக்களின் மன உறுதிக்கு இவ்வெற்றி ஊக்கமளித்தது.

பகுப்பு: இசுக்கேண்டிநேவியா போர்முனை (இரண்டாம் உலகப்போர்)
பகுப்பு:1940 நிகழ்வுகள்
வேற்றுமை அணி

**வேற்றுமை அணி** என்பது இரு பொருள்களுக்கு இடையேயுள்ள ஒற்றுமையைக் கூறி, பின் அவற்றை வேறுபடுத்திக் காட்டுவது ஆகும்.

## எடுத்துக்காட்டு
 
'அங்கண் விசும்பின் அகனிலாப் பாரிக்கும்
திங்களும் சான்றோரும்
மறுவாற்றும் சான்றோர் அஃதாற்றார் தெருமந்து
தேய்வர் ஒரு மாசுறின்'.                        (நாலடியார்)
 
இச்செய்யுளில் அகன்ற வானத்தில் இருக்கும் நிலா தன் ஒளியைப் பரப்பிப் பிறரை மகிழ்விக்கும் அதுபோல உயர்ந்த இடத்தில் இருக்கும் சான்றோரும் தன் அறிவு ஒளியால் பிறரை மகிழ்விப்பர்.எனவே இருவரும் இத்திறத்தால் ஒப்பானவர்கள். ஆனால்  நிலா தன் களங்கத்தை ஏற்றுக் கொள்ளும். சான்றோர் தன் பெயருக்கு வரும் களங்கத்தை ஏற்றுக் கொள்ள மாட்டார்கள் இத்திறத்தால் இருவரும் மாறுபட்டவர்கள் என்று கூறித் திங்களுக்கும் சான்றோருக்கும் முதலில் ஒற்றுமை கூறிப் பின்னர் வேற்றுமைப் படுத்தியுள்ளது...

எடுத்துக்காட்டு

தீயினால் சுட்டபுண் உள்ளாறும் ஆறாதே

நாவினால் சுட்ட வடு. 

பொருள்: தீயினால் சுட்ட புண்ணால் உடலில் வடு உண்டானாலும் உள்ளே ஆறிவிடும்; நாவினால் சுட்ட புண்ணால் உடலின் புறத்தே வடு உண்டாகாவிட்டாலும் உள்ளே ஆறாது.

அணி: வேற்றுமை அணி

## மேற்கோள்கள்

பகுப்பு:அணி இலக்கணம்
பேறுபெற்றோர்

கிறித்தவத்தில் **பேறுபெற்றோர்** என்பது மத்தேயு நற்செய்தியில் உள்ள மலைப்பொழிவில் இடம் பெரும் எட்டு வகையான பேறுகளை பெறுவோரை குறிக்கும். இவற்றுள் நான்கு பேறுகள் லூக்கா நற்செய்தியில் உள்ள சமவெளிப் பொழிவிலும் இடம் பெறுகின்றன. மீதம் உள்ள நான்கு ஆசிகளும், இன் நற்செய்தியில் பரிசேயருக்கான சாபங்களாக இடம்பெறுகின்றன.

ஆக்ஸ்போர்டு கிறித்தவ திருச்சபைகளுக்கான அகராதியின் படி (The Oxford dictionary of the Christian church), லூக்கா நற்செய்தியில் உள்ள பேறுகள் வெளிபடையான துன்பங்களை படுவோருக்கு கிடைக்கும் பேறுகளாகவும், மத்தேயு நற்செய்தியில் உள்ளவை ஆன்மீக துன்பங்களுக்கான பேறுகளையும் குறிப்பதாகவும் கொள்ளப்படுகின்றது.

## உள்ளடக்கம்
மத்தேயு நற்செய்தி 5:3-10
:3 ' ஏழையரின் உள்ளத்தோர் பேறுபெற்றோர்; ஏனெனில் விண்ணரசு அவர்களுக்கு உரியது.
:4 துயருறுவோர் பேறுபெற்றோர்; ஏனெனில் அவர்கள் ஆறுதல் பெறுவர்.
:5 கனிவுடையோர் பேறுபெற்றோர்; ஏனெனில் அவர்கள் நாட்டை உரிமைச் சொத்தாக்கிக் கொள்வர்.
:6 நீதி நிலைநாட்டும் வேட்கை கொண்டோர் பேறுபெற்றோர்; ஏனெனில் அவர்கள் நிறைவு பெறுவர்.
:7 இரக்கமுடையோர் பேறுபெற்றோர்; ஏனெனில் அவர்கள் இரக்கம் பெறுவர்.
:8 தூய்மையான உள்ளத்தோர் பேறுபெற்றோர்; ஏனெனில் அவர்கள் கடவுளைக் காண்பர்.
:9 அமைதி ஏற்படுத்துவோர் பேறுபெற்றோர்; ஏனெனில் அவர்கள் கடவுளின் மக்கள் என அழைக்கப்படுவர்.
:10 நீதியின் பொருட்டுத் துன்புறுத்தப்படுவோர் பேறு பெற்றோர்; ஏனெனில் விண்ணரசு அவர்களுக்குரியது.

லூக்கா நற்செய்தி 6:20-26
:20'ஏழைகளே, நீங்கள் பேறுபெற்றோர்; ஏனெனில் இறையாட்சி உங்களுக்கு உரியதே.
:21 இப்பொழுது பட்டினியாய் இருப்போரே, நீங்கள் பேறு பெற்றோர்; ஏனெனில் நீங்கள் நிறைவு பெறுவீர்கள். இப்பொழுது அழுதுகொண்டிருப்போரே, நீங்கள் பேறுபெற்றோர்; ஏனெனில் நீங்கள் சிரித்து மகிழ்வீர்கள்.
:22 மானிடமகன் பொருட்டு மக்கள் உங்களை வெறுத்து, ஒதுக்கிவைத்து, நீங்கள் பொல்லாதவர் என்று இகழ்ந்து தள்ளிவிடும்போது நீங்கள் பேறுபெற்றோர்.
:23 அந்நாளில் துள்ளி மகிழ்ந்து கொண்டாடுங்கள்; ஏனெனில் விண்ணுலகில் உங்களுக்குக் கிடைக்கும் கைம்மாறு மிகுதியாகும். அவர்களுடைய மூதாதையரும் இறைவாக்கினருக்கு இவ்வாறே செய்துவந்தனர்.
:24 ஆனால் செல்வர்களே ஐயோ! உங்களுக்குக் கேடு! ஏனெனில் நீங்கள் எல்லாம் அனுபவித்துவிட்டீர்கள்.
:25 இப்போது உண்டு கொழுந்திருப்போரே, ஐயோ! உங்களுக்குக் கேடு! ஏனெனில் பட்டினி கிடப்பீர்கள். இப்போது சிரித்து இன்புறுவோரே, ஐயோ! உங்களுக்குக் கேடு! ஏனெனில் துயருற்று அழுவீர்கள்.
:26 மக்கள் எல்லாரும் உங்களைப் புகழ்ந்து பேசும்போது ஐயோ! உங்களுக்குக் கேடு! ஏனெனில் அவர்களின் மூதாதையரும் போலி இறைவாக்கினருக்கு இவ்வாறே செய்தார்கள்.

## மேற்கோள்கள்


## இவற்றையும் பார்க்கவும்
* மலைப்பொழிவு
* சமவெளிப் பொழிவு





பகுப்பு:இயேசுவின் போதனைகள்
பகுப்பு:லூக்கா நற்செய்தி
அல்லாஹு அக்பர்

**அல்லாஹு அக்பர்** [அரபி:الله أكبر] [ஆங்கிலம்: Allāhu Akbar] என்பது **இறைவனே மிகப் பெரியவன்** என்னும் பொருள் தரும் அரபு மொழித் தொடராகும். இது **தக்பிர்** என்றும் அழைக்கப்படுகிறது. இத்‌தொடரை இசுலாமியர்கள் பல்வேறு வேளைகளில் பயன்படுத்துகின்றனர். குறிப்பாக, ஒவ்வொரு நாளும் ஐந்து முறை நடைபெறும் தொழுகை அழைப்பும் *அல்லாஹு அக்பர்* என்றே தொடங்குகிறது. திருக்குர்ஆனில் இத்தொடர் மூன்று இடங்களில் வருகிறது. ஈராக், ஆஃப்கானிஸ்தான் போன்ற நாட்டுக் கொடிகளிலும் இத்தொடர் இடம் பெற்றுள்ளது.

## மேற்கோள்கள்

பகுப்பு:இசுலாமிய இறையியல்
பகுப்பு:அரபு மொழிச் சொற்கள்